open-index/open-wikipedia-markdown huggingface dataset:
เซอร์ไวเวอร์ รวมดารา

**เซอร์ไวเวอร์ รวมดารา** () เป็นฤดูกาลที่ 8 ของรายการเซอร์ไวเวอร์ ถ่ายทำที่เกาะเพิร์ล ประเทศปานามาเป็นครั้งที่ 2 หลังจากถ่ายทำที่นี่ในฤดูกาลที่เจ็ด (เซอร์ไวเวอร์ เพิร์ล ไอสแลนด์ส) โดยในฤดูกาลนี้จะนำผู้เข้าแข่งที่ประทับใจในหมู่ผู้ชมและบทบาทโดดเด่นจากฤดูกาลทั้งเจ็ดที่ผ่านมา กลับเข้าแข่งขันกันอีกครั้ง การแข่งขันต่างๆ จะถูกดึงมาจากการแข่งขันทั้งเจ็ดฤดูกาลที่ผ่านมานำกลับมาใช้อีกครั้ง และครั้งนี้เป็นครั้งแรกที่มีผู้เข้าแข่งขันมากกว่า 16 คนโดยเปลี่ยนเป็น 18 คนซึ่งในตอนแรกทางผู้ผลิตได้วางแผนที่จะคัดเลือกไว้ 20 คนมาแข่งขันในฤดูกาลนี้แต่แล้วก็ได้ตัดออกเหลือ 18 คน นอกจากนั้นท้ายที่สุดหลังจากสภาเผ่าครั้งสุดท้าย เมื่อได้ผู้ชนะอย่างเป็นทางการแล้ว ที่สตูดิโอจัดสภาเผ่าสหรัฐอเมริกาขึ้น เพื่อคัดเลือกผู้เข้าแข่งขันอีกหนึ่งคนจากผู้เข้าแข่งขันทั้ง 18 คนให้ได้รับเงินรางวัล 1,000,000 ดอลลาร์ในฐานะที่เป็นผู้เข้าแข่งขันที่เป็นที่ชื่นชอบมากที่สุดของอเมริกา ภายใต้กิจกรรม **สภาเผ่าอเมริกา** ซึ่งถือเป็นการแจกเงินรางวัล 2 ล้านในฤดูกาลเดียวกัน

การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 2 กุมภาพันธ์ พ.ศ. 2547 เวลา 14:00 น. ตามเวลาประเทศไทย

## รายละเอียดของฤดูกาล

***เผ่า** : 
: ชาพีรา สีประจำเผ่า สีแดง สัญลักษณ์คือ กิ้งก่า
: โมโก โมโก สีประจำเผ่า สีเขียว สัญลักษณ์คือ คน
: ซาโบก้า สีประจำเผ่า สีเหลือง สัญลักษณ์คือ นก
: ชาโบก้า โมโก้ สีประจำเผ่า สีน้ำเงิน มีที่มาจากการนำเอาชื่อทั้ง 3 เผ่ามาผสมกัน 
***ตุ๊กตาสิทธิคุ้มกัน** : ไม้แกะสลักรูปคนนั่งอยู่บนปลา สามารถแยกออกจากกันได้
***สร้อยสิทธิคุ้มกัน** : สร้อยประดับด้วยเปลือกหอย
***คบเพลิง** : คบเพลิงโลหะหุ้มด้วยหวายและเชือก
***อุปกรณ์ดับไฟ** : ทำจากเปลือกหอยสังข์
***สถาเผ่า** : จัดบนหอสภาเผ่าบนต้นไม้

## ผู้เข้าแข่งขัน

## การแข่งขัน



 ไม่มีสถานะเป็นเผ่า ณ จุดนั้น รวมถึงตอนแข่งชิงรางวัลด้วย เพราะมีการสลายเผ่าและยังไม่ได้รวมเผ่าแต่อย่างใด


## การโหวต

## ดูเพิ่ม

เซอร์ไวเวอร์
เซอร์ไวเวอร์
ปิศาจจิ้งจอก (จีน)

**ปีศาจ[[จิ้งจอก]]** หรือเดิมใช้ว่า **ปิศาจ[[เสือปลา]]** () เป็นปิศาจในเทพปกรณัมจีนซึ่งอาจดีหรือร้ายก็ได้

จีนและเวียดนามเชื่อว่า สรรพสิ่งสามารถมีอำนาจวิเศษ มีชีวิตอมตะ และแปลงเป็นมนุษย์ได้ ถ้าได้บำเพ็ญตบะมานานพอสมควร ปิศาจจิ้งจอกนั้นคือสุนัขจิ้งจอกเพศเมียที่สามารถกลายร่างเป็นมนุษย์หญิงสาวโฉมงาม

ปรกติแล้วเชื่อกันว่า ปิศาจจิ้งจอกเป็นผีร้าย ปิศาจจิ้งจอกซึ่งเป็นที่รู้จักมากที่สุดตัวหนึ่ง คือ ปิศาจจิ้งจอกเก้าหางในนิยายเรื่อง *[[ห้องสิน|เฟิงเฉิน]]* หรือ *สถาปนาเทวดา* (封神) ของสฺวี่ จ้งหลิน (許仲琳) ในสมัยราชวงศ์หมิง ที่ฆ่านางต๋าจี่ (妲己) แล้วสิงร่างนางไปเป็นสนมพระเจ้าโจ้ว (紂) แห่งราชวงศ์ซาง เพื่อล่อลวงให้พระเจ้าโจ้วถึงแก่ความวิบัติตามเสาวนีย์ของนางฟ้านฺหวี่วา (女媧)

อย่างไรก็ดี ในนิยายบางเรื่อง ปิศาจจิ้งจอกมิได้มุ่งร้าย เช่น เรื่อง *[[The Three Sui Quash the Demons' Revolt|ซันซุ่ยผิงเยาฉวน]]* หรือ *สามซุ่ยพิชิตมาร* (三遂平妖傳) ของหลัว กวั้นจง (羅貫中) ในสมัยราชวงศ์หมิง ว่าด้วยปิศาจจิ้งจอกสอนวิทยาคมให้หญิงสาวคนหนึ่ง หญิงคนนั้นจึงเอาชนะกองทัพได้ และเรื่อง *[[เหลียวไจจื้ออี้]]* หรือ *เรื่องประหลาดจากห้องศิลป์* (聊齋誌異) ของผู ซงหลิง (蒲松齡) ในสมัยราชวงศ์ชิง ที่ว่าด้วยความรักระหว่างมนุษย์หนุ่มและจิ้งจอกสาว รวมถึงในความเชื่อดั้งเดิมของชาวจ้วง ที่อาศัยอยู่ในภาคใต้ของจีน ตลอดจนปรากฏเป็นภาพเขียนสีตามผนังถ้ำในยุคก่อนประวัติศาสตร์ทางภาคเหนือและอีสานของไทย หมาเก้าหางเป็นสัตว์ศักดิ์สิทธิ์ที่ขโมยข้าวด้วยการจุ่มหางจากสวรรค์มาให้แก่มวลมนุษย์ จึงถูกเทวดาไล่ฟันจนเหลือหางเพียงหางเดียวอย่างในปัจจุบัน และเป็นต้นกำเนิดของข้าว เชื่อว่านิทานเรื่องหมาเก้าหางนี้กระจายไปทั่วภูมิภาคอาเซียนในยุคก่อนประวัติศาสตร์

นอกจากนี้ ชาวจีนยังโทษว่า ปิศาจจิ้งจอกทำให้ชายมีองคชาตหดเล็กลงจนเป็นโรคจู๋

## จิ้งจอกเก้าหางในตำนานเวียดนาม

ตำนาน Lê Thái Tổ  (เล ท้าย โต๋) - Lê Lợi (เล เหล่ย) เคยมีเรื่องราวเกี่ยวกับวิญญาณจิ้งจอก เรื่องราวเล่าว่าขณะหลบเลี่ยงการจับกุมโดยผู้รุกรานของราชวงศ์หมิงในลำเซิน เล ท้าย โต๋ เห็นหญิงสาวสวมชุดสีขาวลอยอยู่ในแม่น้ำ แม้ในสถานการณ์ที่อันตราย เล ท้าย โต๋ ยังคงฝังศพหญิงผู้เคราะห์ร้ายรายนี้อย่างเหมาะสม

เมื่อกองทัพหมิงเข้ามาใกล้ ทันใดนั้นก็มีจิ้งจอกขาวตัวหนึ่งวิ่งออกมาจากที่ไหนก็ไม่รู้เพื่อหันเหความสนใจของศัตรู เล ท้าย โต๋ เชื่อว่าเป็นการกลับชาติมาเกิดของหญิงสาวที่ช่วยเขาไว้ หลังจากขึ้นครองราชย์แล้ว เล ท้าย โต๋ ได้แต่งตั้งผู้มีพระคุณช่วยชีวิตเป็นผู้พิทักษ์แห่งชาติและสั่งให้สร้างรูปปั้นหญิงสาวที่มีร่างกายเป็นจิ้งจอกเก้าหางครึ่งตัววางไว้ในวังโวในวัง เรียกว่าเลดีฟ็อกซ์

รูปปั้นสุนัขจิ้งจอกนี้ได้รับการอธิบายในภายหลังใน "Vũ Trung Tùy Bút" โดยกวีชื่อดังแห่งปลายศตวรรษที่ 18 โดย Phạm Đình Hổ

## อ้างอิง

## แหล่งข้อมูลอื่น
* ปิศาจจิ้งจอกในเอเชีย

หมวดหมู่:สิ่งมีชีวิตในตำนานจีน
หมวดหมู่:สุนัขจิ้งจอกในตำนาน
เซอร์ไวเวอร์ เพิร์ลไอส์แลนส์

**เซอร์ไวเวอร์: เพิร์ลไอส์แลนส์** () เป็น ฤดูกาลที่ 7 ของรายการเซอร์ไวเวอร์ ถ่ายทำที่ เกาะเพิร์ล ประเทศปานามา  เนื่องด้วยสถานที่แห่งนี้เต็มไปด้วยประวัติศาสตร์การนองเลือดของเหล่าโจรสลัด ดังนั้นหัวข้อหลักของฤดูกาลนี้เน้นไปที่โจรสลัด เริ่มตั้งแต่ผู้เข้าแข่งขันทุกคนจะเริ่มแข่งโดยมีเพียงเสื้อผ้าติดตัวเท่านั้น ต้องนำของที่ติดตัวแลกกับของจำเป็นในหมู่บ้านปานามา และเมื่อเผ่าไหนแพ้การแข่งขันเพื่อรางวัลแล้ว เผ่าที่ชนะมีโอกาสที่จะขโมยของจากเผ่าแพ้หรือแม้แต่การลักพาสมาชิกเผ่าที่แพ้กลับไปที่เผ่าได้ และที่สำคัญ คือ การหักมุมที่สร้างความผวาให้กับผู้เข้าแข่งขันที่เหลืออยู่คือการนำผู้เข้าแข่ง 6 คนแรกที่โหวตออกกลับเข้ามาแข่งใหม่เพื่อเป็นการแก้แค้น

การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 19 กันยายน พ.ศ. 2546 เวลา 13:00 น. ตามเวลาประเทศไทย

## รายละเอียดของฤดูกาล

***เผ่า** :
: เดรค สีประจำเผ่า สีฟ้า นำชื่อมาจาก โจรสลัด ฟรานซิล เดรค
: มอร์แกน สีประจำเผ่า สีเส้ม นำชื่อมาจาก โจรสลัด เฮนรีย์ มอร์แกน
: ดิ เอาท์แคสต์ สีประจำเผ่า สีม่วง (ผู้เข้าแข่งขัน 6 คนแรกที่ถูกโหวตออก แปลว่า ผู้ถูกทิ้ง)
: บัลโบอะ สีประจำเผ่า สีดำ นำชื่อมาจาก นักสำรวจ แวสโก นูเญส เดอ บัลโบอะ
***ตุ๊กตาสิทธิคุ้มกัน** : อาวุธยุโรปโบราณเสียบด้วยหัวกะโหลก
***สร้อยสิทธิคุ้มกัน** : ดาบโจรสลัด
***คบเพลิง** : คบเพลิงโลหะดัด พร้อมป้ายชื่อผู้เข้าแข่งขัน
***อุปกรณ์ดับไฟ** : ลักษณะคล้ายหัวขวาน
***สถาเผ่า** : จัดกลางซากปรักหักพังของปราสาทโบราณกลางเกาะ

## ผู้เข้าแข่งขัน

*การแข่งสิทธิ์คุ้มกันในวันที่ 20 ถูกแบ่งออกเป็น 3 เผ่าโดยมีกติกาว่าถ้าเผ่า *ดิ เอาท์แคสต์*
** ชนะได้ที่ 1 จะโหวตคนของตนกลับเข้าสู่เกมได้ 2 คนและอีก 2 เผ่าที่เหลือจะต้องไปโหวตคนออกเผ่าละ 1 คน
** ชนะได้ที่ 2 จะโหวตคนของตนกลับเข้าสู่เกมได้ 1 คนส่วนเผ่าที่ได้ที่ 3 จะต้องไปโหวตคนออก 1 คนและเผ่าที่ชนะได้ที่ 1 จะไม่ต้องโหวตคนออก
** ถ้าแพ้การแข่งขันจะไม่มีการได้โหวตคนของตนเองกลับเข้าเกมแต่อย่างใด
* ท้ายที่สุดแล้วเผ่า *ดิ เอาท์แคสต์* ชนะได้ที่ 1 จึงได้สิทธิ์ในการโหวตคนของตนเองกลับเข้าเกม 2 คนและ ลิเลียน มอร์ริส กับ เบอร์ตัน โรเบิร์ตส ได้กลับเข้าสู่เกมในเผ่าเดิมของตนเองในวันที่ 20

## การแข่งขัน



 การแข่งในครั้งนี้ถูกออกแบบเป็นทีมโดยมีคณะลูกขุน 5 คนแข่งกับผู้เข้าแข่งขันที่เหลือ 4 คนซึ่งในที่สุดแล้วทางฝั่งคณะลูกขุนเป็นฝ่ายชนะไปจึงทำให้สภาเผ่าครั้งนี้ ผู้เล่นที่เหลืออยู่ทั้ง 4 คนไม่มีใครได้สิทธิ์ภูมิคุ้มกัน

## การโหวต

## ดูเพิ่ม

เซอร์ไวเวอร์
เซอร์ไวเวอร์
เซอร์ไวเวอร์ ดิแอมาซอน

**เซอร์ไวเวอร์ ดิ แอมาซอน** () เป็น ฤดูกาลที่ 6 ของรายการเซอร์ไวเวอร์ ถ่ายทำที่ ป่าในลุ่มแม่น้ำแอมาซอน ประเทศบราซิล เป็นฤดูกาลแรกที่ทั้ง 2 เผ่าถูกแบ่งโดยใช้เพศเป็นเกณฑ์หลัก

การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 14 กุมภาพันธ์ พ.ศ. 2546 เวลา 14:00 น. ตามเวลาประเทศไทย

## รายละเอียดของฤดูกาล
***เผ่า** :
: จาบูรู สีประจำเผ่า สีเหลือง แปลว่า นก
: แทมบาคี สีประจำเผ่า สีฟ้า แปลว่า ปลา
: จาคาเร่ สีประจำเผ่า สีแดง แปลว่า จระเข้ในภาษาโปรตุเกส
***ตุ๊กตาสิทธิคุ้มกัน** : เป็นรูปเทพเจ้าชาวแอมาซอน ทำจากไม้ตกแต่งด้วยขนนก
***สร้อยสิทธิคุ้มกัน** : สร้อยตกแต่งด้วยใบไม้และขนนก
***คบเพลิง** : คบเพลิงไม้ตกแต่งด้วยไม้เล็กห้อยและพู่สีประจำเผ่า พร้อมป้ายไม้ของชื่อผู้เข้าแข่ง
***อุปกรณ์ดับไฟ** : ทำจากไม้ทรงครึ่งวงกลม
***สถาเผ่า** : จัดที่ลานกว้างกลางป่าทึบ

## การแข่งขัน

## การแข่งขัน

## การโหวต

## ดูเพิ่ม

เซอร์ไวเวอร์
เซอร์ไวเวอร์
บันเทิงคดีกำลังภายใน

**บันเทิงคดีกำลังภายใน** () เป็นเรื่องราวที่เกี่ยวกับศิลปะการต่อสู้ (วิทยายุทธ) ที่ทำให้ผู้ฝึกมีความสามารถเหนือธรรมชาติต่าง ๆ บันเทิงคดีกำลังภายในโดยมากมักจะอ้างอิงถึงเหตุการณ์ในอดีตที่เกิดขึ้นในสถานที่ต่าง ๆ ในประเทศจีน

## ดูเพิ่ม
* รายชื่อนวนิยายกำลังภายใน
* ภาพยนตร์จีนกำลังภายใน
* โรลเพลย์ตำนานยุทธจักรออนไลน์


หมวดหมู่:วรรณกรรมจีน
หมวดหมู่:ศิลปะการต่อสู้
ซันโย

thumb|เครื่องเล่นเทป Sanyo รุ่น MGP-27 จากปลายทศวรรษ 1980
**บริษัท ซันโย อิเล็กทริก จำกัด** () เป็นบริษัทผู้ผลิตสินค้าเครื่องใช้ไฟฟ้าและอิเล็กทรอนิกส์รวมถึงแผงวงจรรวมของญี่ปุ่นมีสำนักงานใหญ่อยู่ที่เมืองโมะริงุจิ ซันโยก่อตั้งเมื่อปี พ.ศ. 2490 โดย อิอุเอะ โตชิโอ ซึ่งเคยเป็นพนักงานของบริษัทมัตซึชิตะ

## ซันโยในประเทศไทย
* สำนักงานใหญ่อยู่ที่ 601 ถนน อโศก-ดินแดง แขวงดินแดง เขตดินแดง กรุงเทพฯ 10400

## อ้างอิง

## แหล่งข้อมูลอื่น
* Sanyo (Thailand) 

หมวดหมู่:ธุรกิจเครื่องใช้ในครัวเรือน
หมวดหมู่:ผู้ผลิตโทรศัพท์มือถือ
หมวดหมู่:บริษัทของญี่ปุ่น
หมวดหมู่:บริษัทอิเล็กทรอนิกส์
หมวดหมู่:บริษัทญี่ปุ่นที่ก่อตั้งในปี พ.ศ. 2492
หมวดหมู่:อดีตบริษัทจดทะเบียนในตลาดหลักทรัพย์โตเกียว
หมวดหมู่:พานาโซนิค คอร์ปอเรชั่น
หมวดหมู่:การควบรวมและเข้าซื้อกิจการในปี พ.ศ. 2555
รายชื่อบริษัทอิเล็กทรอนิกส์

**รายชื่อบริษัทอิเล็กทรอนิกส์**

## consumer electronics
* ยีอี GE
* ลูเซนท์ Lucent
* ฟิลิปส์ Philips
* ซัมซุง Samsung (อ่าน ซ่ำชง ในภาษาเกาหลี)
* แอลจี LG  (Life's Good)
* โซนี่ Sony
* ซันโย Sanyo
* มัตซึชิตะ Matsushita
* ฮิตาชิ Hitachi
* มิตซูบิชิ Mitsubishi
ดีเอ็นเอส

**ระบบการตั้งชื่อโดเมน (Domain Name System**) หรือ **ดีเอ็นเอส (DNS)** เป็นระบบที่ใช้เก็บข้อมูลของชื่อ ซึ่งใช้ในเครือข่ายขนาดใหญ่อย่างอินเทอร์เน็ต โดยข้อมูลที่เก็บมีหลายอย่าง แต่สิ่งสำคัญคือความสัมพันธ์ระหว่างชื่อโดเมนนั้น ๆ กับ IP address ที่ใช้งานอยู่ คำว่าดีเอ็นเอสสามารถหมายถึง *บริการชื่อโดเมน* (Domain Name Service) ก็ได้ ส่วนเครื่องบริการจะเรียกว่า *เครื่องบริการชื่อ* หรือ *เนมเซิร์ฟเวอร์* (name server)

ประโยชน์ที่สำคัญของดีเอ็นเอส คือช่วยแปลงหมายเลขไอพีซึ่งเป็นชุดตัวเลขที่จดจำได้ยากมาเป็นชื่อที่สามารถจดจำได้ง่ายแทน AI/C3

และมีการอัปเดตข้อมูลที่อยู่ได้อย่างรวดเร็ว หรือ อนุญาตให้ตำแหน่งเปลี่ยนแปลงได้ โดยที่ไม่ส่งผลต่อผู้ใช้งาน

หมวดหมู่:อินเทอร์เน็ต
ดีเอชซีพี

**เกณฑ์วิธีตั้งค่าแม่ข่ายพลวัต** หรือ **ดีเอชซีพี** (: DHCP) เป็นโพรโทคอลที่ใช้ในเครือข่ายคอมพิวเตอร์ที่ทำงานแบบแม่ข่าย-ลูกข่าย โดยเครื่องคอมพิวเตอร์ลูกข่ายจะทำการร้องขอข้อมูลที่จำเป็น ในการเข้าร่วมเครือข่ายจากแม่ข่าย ซึ่งข้อมูลเหล่านี้รวมถึงหมายเลขไอพีที่ใช้ภายในเครือข่าย ซึ่งคอมพิวเตอร์แม่ข่ายเป็นฝ่ายกำหนดให้กับลูกข่าย

DHCP ได้รับการยอมรับเป็นมาตรฐานในเดือนตุลาคม ค.ศ. 1993 โดยมาแทนมาตรฐานเก่า BOOTP รุ่นล่าสุดของ DHCP คือ DHCPv6 ซึ่งใช้กับโพรโทคอล IPv6 ได้รับการอนุมัติเมื่อกรกฎาคม ค.ศ.​2003

## การจ่ายหมายเลขไอพี
เซิร์ฟเวอร์ DHCP มีวิธีการจ่ายหมายเลขไอพี 3 วิธี ดังนี้
# **กำหนดด้วยตนเอง** ผู้บริหารระบบเครือข่ายเป็นผู้กำหนดหมายเลขไอพีที่ต้องการใช้สำหรับเครื่องลูกข่าย โดยใช้วิธีเทียบกับหมายเลข MAC
# **แบบอัตโนมัติ** เซิร์ฟเวอร์ DHCP จะจ่ายหมายเลขไอพีที่ว่างอยู่ให้กับลูกข่ายโดยอัตโนมัติ ซึ่งจะใช้หมายเลขไอพีช่วงที่ผู้บริหารระบบกำหนดให้ใช้ได้ ไอพีที่จ่ายจะถูกใช้อย่างถาวร
# **แบบไดนามิก** วิธีนี้เป็นวิธีเดียวที่สามารถนำหมายเลขไอพีมาใช้ซ้ำได้ เมื่อคอมพิวเตอร์ถูกเปิดเครื่องและเริ่มทำงาน เครื่องลูกข่ายจะขอหมายเลขไอพีจากเซิร์ฟเวอร์โดยอัตโนมัติ วิธีนี้ต่างกับแบบอัตโนมัติตรงที่หมายเลขไอพีในการทำงานแต่ละครั้ง ไม่จำเป็นต้องเป็นเลขเดิม

หมวดหมู่:มาตรฐานอินเทอร์เน็ต
หมวดหมู่:โพรโทคอลชั้นโปรแกรมประยุกต์
หมวดหมู่:บริการบนเครือข่าย
คาร์ล เบ็นทซ์

**คาร์ล ฟรีดริช เบ็นทซ์** () เป็นผู้ออกแบบเครื่องยนต์และวิศวกรยานยนต์ชาวเยอรมัน เขาเป็นผู้ประดิษฐ์รถเบ็นทซ์พาเท็นท์-โมทอร์วาเกิน รถยนต์ใช้น้ำมันคันแรกของโลก และยังเป็นผู้ประดิษฐ์คลัตช์, คาร์บูเรเตอร์ และหัวเทียน

เกิดเมื่อ  25 พฤศจิกายน ค.ศ. 1844 ในเมืองชนบทมืลบวร์ค ใกล้กับเมืองคาลส์รูเออ เมื่อแรกเกิดมีชื่อจริงว่าคาร์ล ฟรีดริช มิชชาเอล ไวลันท์ (Karl Friedrich Michael Vaillant) เป็นบุตรของนายโยฮัน เกออร์ค เบ็นทซ์ (Johann Georg Benz) กับนางโยเซฟีเนอ ไวลันท์ (Josephine Vaillant) เมื่ออายุได้สองขวบ บิดาก็เสียชีวิตจากโรคปอดบวม มารดาจึงเปลี่ยนชื่อเขาเป็นคาร์ล ฟรีดริช เบ็นทซ์ เพื่อรำลึกถึงบิดา

แม้ชีวิตจะขัดสน แต่มารดาก็จัดแจงให้เขาได้รับการศึกษาที่ดี เด็กชายเบ็นทซ์เข้าเรียนที่โรงเรียนประถมศึกษาในเมืองคาลส์รูเออและเป็นนักเรียนยอดเยี่ยม ต่อมาเขาเข้าศึกษาที่โรงเรียนสารพัดช่าง ในตอนแรกเขาเรียนวิชาทำกุญแจ แต่แล้วก็หันไปเรียนทางด้านวิศวกรรมหัวรถจักรไอน้ำตามรอยบิดา ใน ค.ศ. 1860 เบ็นทซ์ในวัย 15 ปีสามารถสอบเข้าเรียนสาขาวิศวกรรมเครื่องกลที่มหาวิทยาลัยคาลส์รูเออได้ และจบการศึกษาใน ค.ศ. 1864

ในปีค.ศ. 1883 เบ็นทซ์ได้ตั้งบริษัท Benz & Co. Rheinische Gasmotoren-Fabrik ขึ้นที่เมืองมันไฮม์ (ภายหลังได้รวมกิจการกับไดม์เลอร์เป็น Daimler-Benz AG) ซึ่งผลิตเครื่องจักรกลทางอุตสาหกรรม และต่อมาก็ผลิตเครื่องยนต์ก๊าซออกวางจำหน่าย ความก้าวหน้าของบริษัททำให้เขาคิดออกแบบ *เกวียนไร้ม้า* (horseless carriage) ขึ้นมาซึ่งเป็นความคิดที่คิดไว้นานแล้ว ในปีค.ศ. 1885 เขาสร้างยานยนต์สามล้อซึ่งเป็นยานยนต์คันแรกชื่อว่าเบ็นทซ์พาเท็นท์-โมทอร์วาเกิน (Benz Patent-Motorwagen) ซึ่งได้รับการยอมรับเป็นรถยนต์คันแรกของโลก

## อ้างอิง

## แหล่งข้อมูลอื่น
* Automuseum Dr. Carl Benz, Ladenburg/Germany
* Bertha Benz Memorial Route/Germany

หมวดหมู่:วิศวกรชาวเยอรมัน
หมวดหมู่:นักประดิษฐ์ชาวเยอรมัน
หมวดหมู่:บุคคลจากรัฐบาเดิน-เวือร์ทเทิมแบร์ค
บากิ (แก้ความกำกวม)

**บากิ** สามารถหมายถึง
* บากิ การ์ตูนญี่ปุ่นเรื่องราวของ ฮันมะ บากิ ต่อสู้เพื่อจะเป็นที่หนึ่งในโลก
* บากิ ตัวละครจากเรื่องนินจาคาถาโอ้โฮเฮะ อาจารย์นินจาจากหมู่บ้านซึนะ
* ภาษาบากิ ภาษาหนึ่งที่ใช้พูดในประเทศวานูอาตู
* เผ่าบากิ เผ่าพันธุ์ของชนพื้นเมืองในประเทศแคเมอรูน
เซอร์ไวเวอร์ ไทยแลนด์

**เซอร์ไวเวอร์ ไทยแลนด์** () เป็นฤดูกาลที่ 5 ของรายการเซอร์ไวเวอร์ ถ่ายทำที่เกาะตะรุเตา จังหวัดสตูล ประเทศไทย เนื่องจากประเทศไทยมีวัฒนธรรมการเคารพผู้อาวุโส การจัดตั้งเผ่าจึงให้ชายหญิงที่อาวุโสสูงสุด คือ เจค และ แจน เป็นผู้เลือกสมาชิกเผ่าสลับกันทีละคนจนครบ นับเป็นครั้งแรกของรายการเซอร์ไวเวอร์ที่ผู้เข้าแข่งขันทั้งหมดไม่ได้ถูกแบ่งเผ่าจากการเลือกของทีมงาน นอกจากนั้นฤดูกาลนี้ยังมีกติกาที่หลอกผู้เข้าแข่งขันโดยการแสร้งรวมเผ่า โดยเพียงแค่อาศัยอยู่บนหาดเดียวกันแต่เวลาไปแข่งขันยังคงแข่งแยกเป็น 2 เผ่าดังเดิมด้วย ออกอากาศวันที่ 19 กันยายน ถึง 19 ธันวาคม พ.ศ. 2545 ในสหรัฐอเมริกาและการออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 20 กันยายน พ.ศ. 2551 เวลา 13:00 น. ตามเวลาประเทศไทย อีกทั้งยังเป็นฤดูกาลแรกที่ True Visions ได้ซื้อลิขสิทธิ์ถ่ายทอดสัญญาณผ่านดาวเทียมโดยตรงจากสหรัฐอเมริกา ซึ่งเวลาที่ได้รับชมนั้นจะตรงกับ 3 นาฬิกาของที่สหรัฐอเมริกา คือ เป็นการรีรันรอบที่ 2 ต่อจากการฉายปกตินั่นเอง นอกจากนี้ยังมีการนำมาฉายซ้ำทางช่อง 9 อีกด้วย และนับจากฤดูกาลนี้เป็นต้นไป True Visions ได้ซื้อลิขสิทธิ์เช่นนี้เรื่อยมาจนถึงปัจจุบัน

## รายละเอียดของฤดูกาล
***เผ่า** :
: ช่วยกัน สีประจำเผ่า สีส้ม
: สุขใจ สีประจำเผ่า สีม่วง
: ช่วยใจ สีประจำเผ่า สีทอง มาจากชื่อเผ่า 2 เผ่ามาผสมกัน
***ตุ๊กตาสิทธิคุ้มกัน** : เป็นรูปปั้นเทวดาของไทย
***สร้อยสิทธิคุ้มกัน** : เป็นเครื่องประดับคอสีทอง
***คบเพลิง** : คบเพลิงสีทอง พร้อมป้ายชื่อของผู้เข้าแข่งขันบนแผ่นทองคำเปลว
***อุปกรณ์ดับไฟ** : เป็นรูปพญานาคสีทอง
***สภาเผ่า** : จัดบนศาลากลางน้ำข้างเขาตะปู

## ผู้เข้าแข่งขัน

## การแข่งขัน

## การโหวต

## ดูเพิ่ม

เซอร์ไวเวอร์
เซอร์ไวเวอร์
หมวดหมู่:รายการโทรทัศน์ที่มีฉากในประเทศไทย
หมวดหมู่:จังหวัดสตูลในบันเทิงคดี
หมวดหมู่:รายการโทรทัศน์ที่ถ่ายทำในประเทศไทย
เซอร์ไวเวอร์ มาร์เคซัส

**เซอร์ไวเวอร์ มาร์เคซัส** () เป็นฤดูกาลที่ 4 ของรายการเซอร์ไวเวอร์ ถ่ายทำที่เกาะนูกูฮีวา หมู่เกาะมาร์เคซัส ในเฟรนช์โปลินีเซีย เขตปกครองพิเศษของประเทศฝรั่งเศสในมหาสมุทรแปซิฟิก หลังจากฤดูกาลที่ 1 ที่ถ่ายทำในสถานที่อันเป็นชายหาดและเว้นว่างไป 2 ฤดูกาล ในฤดูกาลนี้ก็ได้กลับมาถ่ายทำในสถานที่อันเป็นชายหาดอีกครั้ง โดยบนเกาะนี้ขึ้นเกี่ยวกับชนเผ่าที่มีความเป็นนักรบสูง มีความน่ากลัวและน่าเกรงขาม บางครั้งเมื่อพวกเขาชนะการต่อสู้ศัตรูจะถูกนำมาเป็นอาหาร รอยสักของชนเผ่าถือเป็นลักษณะลายที่สวยงามแต่แฝงไว้ด้วยพลังแห่งการต่อสู้อย่างแท้จริง ออกอากาศวันที่ 28 กุมภาพันธ์ ถึง 19 พฤษภาคม พ.ศ. 2545 ในสหรัฐอเมริกาและเป็นฤดูกาลเดียวที่ไม่ได้ฉายทาง True Visions ฤดูกาลนี้สามารถรับชมได้ทางเดียวจากช่อง 9 ซึ่งนำมาฉายย้อนถัดจาก เซอร์ไวเวอร์ ไทย ต่อด้วย เซอร์ไวเวอร์ แอฟริกา และไม่มีการออกอากาศซ้ำ ถือเป็นครั้งแรกและครั้งเดียวในประเทศไทย ที่จะได้ชมฤดูกาลนี้

## รายละเอียดของฤดูกาล
***เผ่า** : 
: มาราอามู สีประจำเผ่า สีเหลือง มีความหมายว่า ลม
: โรทู สีประจำเผ่า สีฟ้า มีความหมายว่า ฝน
: โซลิแอนทู สีประจำเผ่า สีชมพู มีความหมายว่า ผู้บูชาพระอาทิตย์
***ตุ๊กตาสิทธิคุ้มกัน** : ไม้แกะสลักรูปคนพื้นเมืองมีรอยสักแบบชนเผ่า
***สร้อยสิทธิคุ้มกัน** : สร้อยประดับด้วยเปลือกหอยขัดกับไม้แกะสลักรูปเสาโทเทมของมาร์เคซัส
***คบเพลิง** : คบเพลิงไม้ไผ่ประดับด้วยฟางและเปลือกหอย พร้อมป้ายชื่อเปลือกไม้ไผ่ของผู้เข้าแข่ง
***อุปกรณ์ดับไฟ** : ทำจากกะลามะพร้าว
***สภาเผ่า** : จัดกลางบ้านของชนพื้นเมืองริมทะเล

## ผู้เข้าแข่งขัน

## การแข่งขัน

## การโหวต

## ดูเพิ่ม

เซอร์ไวเวอร์
เซอร์ไวเวอร์
ฤคเวท ศึกเทวยุทธ์

***ฤคเวท ศึกเทวยุทธ์*** (; ) เป็นการ์ตูนญี่ปุ่นที่วาดโดยกลุ่มเขียนการ์ตูน CLAMP ตีพิมพ์ครั้งแรกในญี่ปุ่นในปีค.ศ. 1989 ในฐานะเรื่องเปิดตัวของ CLAMP เนื้อเรื่องใช้พื้นฐานของตำนานเทพปกรณัมฮินดู แม้กระทั่งชื่อเรื่อง RG Veda นั้น ก็หมายถึง ฤคเวท นั่นเอง

เนื้อเรื่องเป็นแนวการต่อสู้และเดินทาง โดยมีตัวเอก 2 ตัวคือ ยาชาโอ และ อาชูร่า ทั้งคู่ออกเดินทางเพื่อตามหาหกดาราและโค่นล้มไทซาคุเท็น

CLAMP ยังได้ใช้ตัวละครจากในเรื่อง มาใช้ใหม่ในเรื่อง สึบาสะ สงครามเทพข้ามมิติ ด้วย

## เนื้อเรื่อง
 นิหายไปไหน

## ตัวละคร

## รายชื่อตอน

หมวดหมู่:แคลมป์
หมวดหมู่:การ์ตูนญี่ปุ่น

ต๋อยเซมเบ้พากย์กินทามะ ปี3ปี4
เปียโนสี่มือ

**เปียโนสี่มือ** () คือ การเล่นเปียโน 2 คนด้วยเปียโน 1 หลัง ซึ่งจะทำให้เพลงมีความแน่นของเสียงมากขึ้น และ ยังสนุกสนานกับเพื่อนที่เล่นอีกด้วย บทเพลงที่น่าสนใจ ได้แก่ โซนาต้าและวาริเอชั่น ของโมสาร์ท, ชูเบิร์ท  วอลซ์และฮังกาเรียนแดนซ์ ของบรามส์

หมวดหมู่:เครื่องลิ่มนิ้ว
ไฮดรา (สกุล)

**ไฮดรา** (Hydras) เป็นสัตว์น้ำชั้นต่ำชนิดหนึ่ง  ลำตัวยาวประมาณ 0.5-1 นิ้ว  สืบพันธุ์ด้วยการแตกหน่อ  พบได้ในแหล่งน้ำนิ่งดำรงชีวิต อย่างง่าย ๆ ตามคูน้ำ หรือสระน้ำ ซึ่งมีระบบอวัยวะต่าง ๆ ในร่างกายไม่ยุ่งยากสลับซับซ้อน เราจัดไฮดราให้อยู่ในจำพวกเดียวกับแมงกะพรุนแต่มีขนาด ตัวเล็กกว่าแมงกะพรุนมาก โดยเฉพาะลำตัวไฮดราจะใสจึงยากแก่การสังเกตสามารถมองเห็นด้วยตาเปล่าได้  

มีลำตัวยาวเป็นรูปทรงกระบอกสูง มีลักษณะสมมาตรแบบรัศมี ปลายด้านหนึ่งประกอบด้วยหนวดเส้นเล็กล้อมรอบปาก โดยไฮดราจะใช้หนวดมัดอาหารเข้าทางช่อง ปากเพื่อเข้าในช่องว่างภายในลำตัว อาหารของไฮดราคือ ไรน้ำ (Daphia) หรือลูกไร (Cyclops) นอกจากหนวดของไฮดราจะทำหน้าที่ช่วยในการเคลื่อนที่ และจับอาหารแล้ว บริเวณหนวดของไฮดรามีบางเซลล์เปลี่ยนไปเป็นเข็มพิษ เมื่อไฮดรา ต้องการล่าเหยื่อ หรือทำลายศัตรูก็จะใช้หนวดปกป้องตัวเอง โดยใช้หนวดรัดและปล่อยเข็ม พิษออกมา แต่เข็มพิษของไฮดรา ไม่ทำให้มนุษย์เกิดการเจ็บปวดแต่อย่างไร

ลำตัวของไฮดราบางครั้งจะพบปุ่มเล็ก ๆ ยื่นยาวออกมาข้างลำตัว เรียกกันทั่วไปว่า หน่อ (Bud) หน่อเหล่านี้สามารถหลุดออกมาเจริญเป็นตัวไฮดราใหม่ได้ เรียกการสืบพันธุ์วิธีนี้ว่าการแตกหน่อ (Budding) แต่ไฮดราก็มีอวัยวะสืบพันธุ์เพศผู้ (testis) ซึ่งเป็นปุ่มเล็ก ๆ อยู่ตอนบนของลำตัว และมีอวัยวะสืบพันธุ์เพศเมีย (Ovary) ซึ่งเป็นปุ่มเล็ก ๆ อยู่ตอนล่างไว้สืบพันธุ์แบบอาศัยเพศได้อีกด้วย 

ลำตัวของไฮดราจะประกอบไปด้วยเซลล์หลาย ๆ เซลล์ จัดเรียงเป็นเนื้อเยื่อ 2 ชั้น ชั้นนอกสุด (ectoderm) จะมีเซลล์ที่ทำหน้าที่เกี่ยวกับการรับรู้ในเรื่องการรับสัมผัส ส่วนเนื้อเยื่อชั้นใน (endoderm) จะมีเซลล์ทำหน้าที่เกี่ยวกับการย่อยสลายอาหาร

ฮไดรา
แอคตีฟโซลาร์

**แอคตีฟโซลาร์** (Active solar) เป็นคำที่ใช้อธิบายการใช้พลังงานสุริยะโดยหมายถึงการเปลี่ยนพลังงานในแสงแดดให้เป็นพลังงานในรูปอื่นแบบเป็นไปได้ด้วยตัวของมันเอง   ซึ่งตรงกันข้ามกับ พาสซีฟโซลาร์ (passive solar) ที่มีความหมายว่าการออกแบบทางสถาปัตยกรรมเพื่อการใช้พลังงานแสงอาทิตย์เพื่อทำความร้อนและหรือความเย็น

ตัวอย่างระบบแอคตีฟโซลาร์คือ:
* เซลล์แสงอาทิตย์(solar cell): การผลิตไฟฟ้าโดยตรงจากแสงอาทิตย์
* ความร้อนสุริยะอวกาศ (Solar space heating): การใช้ความร้อนจากสุริยะสำหรับการทำความร้อนในอาคาร
* การทำน้ำร้อนสุริยะ (Solar water heating): การใช้ความร้อนจากสุริยะสำหรับการทำน้ำร้อน
* ระบบอุณหพลศาสตร์ (Thermodynamic systems):  การศึกษาพระอาทิตย์เพื่อทำวงจรอุณหพลศาสตร์ 

ศัพท์คำนี้บางครั้งขยายขอบเขตไปถึงการสรรหาระบบพลังงานใหมืๆ ที่มีแหล่งกำหนดจากดวงอาทิตย์เช่น
:
* พลังงานลม(Wind energy): ใช้กระแสลมเพื่อผลิตไฟฟ้าหรือทำงานอื่นๆ
* ไฟฟ้าพลังน้ำ(Hydroelectric): ใช้พลังงานจากน้ำไหลไปผลิตไฟฟ้า
* ชีวมวล(Biomass): การใช้ สารประกอบอินทรีย์ ไปเผาโดยตรงเพื่อให้เกิดความร้อน หรือ การผลิต เชื้อเพลิงชีวภาพ (biofuel) แล้วไปเผาให้ได้พลังงาน 

## ดูเพิ่ม
* พลังงาน

หมวดหมู่:วิศวกรรมอาคาร
หมวดหมู่:การนำพลังงานกลับมาใช้ใหม่
ซุนเซ็ก

**ซุนเซ็ก** (ค.ศ. 175–200) หรือชื่อในภาษาจีนกลางว่า **ซุน เช่อ** (; ) ชื่อรอง **ปั๋วฝู** (伯符) เป็นขุนพล นักการเมือง และขุนศึกที่มีชีวิตในช่วงปลายสมัยราชวงศ์ฮั่นตะวันออกของจีน เป็นบุตรชายคนโตของซุนเกี๋ยนผู้ถูกสังหารระหว่างยุทธการที่ซงหยงเมื่อซุนเซ็กอายุเพียง 16 ปี ซุนเซ็กตีจากอ้วนสุดนายเก่าของบิดาแล้วมุ่งหน้าไปภูมิภาคกังตั๋งทางใต้ของจีนเพื่อสร้างฐานอำนาของตนเอง ด้วยความช่วยเหลือจากหลากหลายคนเช่นเตียวเจียวและจิวยี่ ซุนเซ็กจึงสามารถวางรากฐานของรัฐง่อก๊กในยุคสามก๊ก 

ในปี ค.ศ. 200 เมื่อขุนศึกโจโฉยกทัพไปทำศึกกับอ้วนเสี้ยวในยุทธการที่กัวต๋อ มีข่าวลือว่าซุนเซ็กวางแผนจะยกทัพเข้าโจมตีฮูโต๋อันเป็นฐานกำลังของโจโฉ แต่ซุนเซ็กถูกลอบสังหารเสียก่อนที่จะเริ่มดำเนินแผน ซุนเซ็กได้รับสมัญญานามย้อนหลังเป็น "ฉางซาหฺวันหวัง" (長沙桓王) โดยซุนกวนน้องชายผู้ขึ้นเป็นปฐมจักรพรรดิของง่อก๊ก

*[[จดหมายเหตุสามก๊ก]]* (*ซันกั๋วจื้อ*) ของตันซิ่วกล่าวถึงซุนเซ็กว่าเป็นบุรุษรูปงามผู้มีอารมณ์ขัน ทั้งยังเป็นคนใจกว้างเปิดรับผู้คนมารับใช้ตามความสามารถ ด้วยเหตุนี้เหล่าผู้ใต้บังคับบัญชาจึงเต็มใจยอมเสี่ยงชีวิตเพื่อซุนเซ็กได้ มีผู้กล่าวร้ายซุนเซ็กผู้หนึ่งนามเค้าก๋อง เขียนในฎีกาที่ถวายพระเจ้าเหี้ยนเต้ เปรียบเทียบซุนเซ็กกับฌ้อปาอ๋อง (*ฉู่ป้าหวัง*) กษัตริย์นักรบผู้โค่นล่มราชวงศ์จิ๋น (*ฉิน*) ด้วยเหตุนี้ซุนเซ็กจึงมักถูกเรียกด้วยฉายาว่า "เสียวปออ๋อง" (*เสี่ยวป้าหวัง*, *อธิราชน้อย*) ในวัฒนธรรมร่วมสมัย มีภาพวาดของซุนเซ็กปรากฏในหนังสืออู๋ชฺวังผู (無雙譜) โดยจิน กู่เหลียง

## ประวัติช่วงต้นและการรับราชการ

## การพิชิตกังตั๋ง

## บั้นปลายชีวิต

## ข้อถกเถียงเรื่องการเสียชีวิต

## ครอบครัว

## วัฒนธรรมสมัยนิยม
ละครสามก๊กในปี 1994 นักแสดงที่รับบทเป็นซุนเซ็กคือ ผู ชุนซิน

## ดูเพิ่ม
* รายชื่อบุคคลในยุคสามก๊ก
* พงศาวลีง่อก๊ก

## หมายเหตุ

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* 
* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).
* ซือหม่า กวัง (ค.ศ. 1084). *[[จือจื้อทงเจี้ยน]]*.

หมวดหมู่:บุคคลในยุคสามก๊ก
หมวดหมู่:ง่อก๊ก
หมวดหมู่:เสียชีวิตจากลูกธนู
หมวดหมู่:บุคคลที่ถูกลอบสังหาร
หมวดหมู่:ครอบครัวของซุนกวน
วอตยูซีอิสวอตยูเก็ต

**วอตยูซีอิสวอตยูเก็ต** () หรือ **วิซีวิก** () เป็นคำศัพท์เฉพาะในทางคอมพิวเตอร์ หมายถึงระบบเนื้อหาระหว่างการแก้ไข และเนื้อหาเมื่อแก้ไขเสร็จแล้วมีหน้าตาและรูปแบบเดียวกัน ตัวอย่างเช่น โปรแกรมตระกูลโปรแกรมประมวลผลคำ หรือโปรแกรมช่วยสร้างเว็บเพจ เป็นต้น

## อ้างอิง

หมวดหมู่:ส่วนต่อประสานกับผู้ใช้
หมวดหมู่:อักษรย่อ
หมวดหมู่:โปรแกรมประมวลคำ
PSP

**PSP** อาจหมายถึง
* เพลย์สเตชันพอร์เทเบิล เครื่องเล่นวิดีโอเกมพกพาของโซนี่
* Corel Paint Shop Pro โปรแกรมตกแต่งภาพของบริษัท Corel
มนุษย์ขนมปังขิง

**มนุษย์ขนมปังขิง** (gingerbread man) คือ ขนมปังขิงทำเป็นรูปเหมือนคน  สืบย้อนกลับไปตั้งแต่ช่วง คริสต์ศตวรรษที่  19 ในเทพนิยายหลายเรื่องนั้น มีเนื้อเรื่องเกี่ยวกับมนุษย์ขนมปังขิง ที่ถูกคน หรือ สัตว์ ไล่กิน นอกจากรูปร่างในรูปแล้ว ขนมปังขิงทำเป็นรูป ผู้หญิง หรือ สัตว์ ก็เริ่มได้รับความนิยม

## ใหญ่ที่สุดตามหนังสือกินเนส
จากสถิติของหนังสือกินเนสส์ มนุษย์ขนมปังขิงที่มีขนาดใหญ่ที่สุด หนัก 168.8 กิโลกรัม (372.13 ปอนด์) และ อบโดยพ่อครัวของ โรงแรมไฮแอต ที่เมืองแวนคูเวอร์ ประเทศแคนาดา ในวันที่ 19 พฤศจิกายน ค.ศ. 2003 โดยมีส่วนสูง 4.23 เมตร (13 ฟุต 11 นิ้ว) กว้าง 1.72 เมตร (5 ฟุต 8 นิ้ว) และ หนา 5.08 เซนติเมตร (2 นิ้ว)

โดยใช้ส่วนผสมทั้งหมดดังนี้

* 100 kg (220.46 lb) silver star flour
* 1.6 kg (3.52 lb) baking soda
* 1.6 kg (3.52 lb) sea salt
* 20 kg (44 lb) shortening
* 20 kg (44 lb) white sugar
* 20 kg (44 lb) molasses (refined sugar syrup)
* 4 kg (8.8 lb) ground ginger
* 1.6 kg (3.52 lb) ground nutmeg

หมวดหมู่:ขนมปัง
อนาคตศึกษา

**อนาคตศึกษา** () หรือ **อนาคตศาสตร์**, **อนาคตวิทยา** (futurology)  หรือคือ วิชาที่ทำนายเหตุการณ์ที่ยังไม่เกิดขึ้น โดยใช้หลักการ เหตุผล การเปลี่ยนแปลงในปัจจุบัน รวมทั้งประวิติศาสตร์ในการทำนายและวิเคราะห์อนาคต หลักการและวิธีการในอนาคตศาสตร์ จะพิจารณาจากความเป็นไปได้ต่าง ๆ ของการเปลี่ยนแปลงหรือดำเนินไปของเหตุการณ์ปัจจุบัน ทั้งทางสังคมและธรรมชาติ อนาคตศาสตร์จะศึกษาอนาคตจากปัจจุบันโดยอาศัยมุมมองจากหลาย ๆ ด้านทั้งเศรษฐศาสตร์ สังคมวิทยา ประวัติศาสตร์ วิศวกรรมศาสตร์ คณิตศาสตร์ จิตวิทยา ฟิสิกส์ ชีววิทยา และเทววิทยา

## อ้างอิง

* Slaughter, Richard A. (1995), Futures for the Third Millennium. Prospect Media, St. Leonards, NSW, Australia, ISBN 1-86316-148-1.

*
หมวดหมู่:การคาดการณ์ล่วงหน้า
หมวดหมู่:เศรษฐศาสตร์สิ่งแวดล้อม
หมวดหมู่:สหสาขาวิชา
หมวดหมู่:การทำนาย

หมวดหมู่:การพยากรณ์เทคโนโลยี
หมวดหมู่:ทฤษฎี
หมวดหมู่:การพยากรณ์เทคโนโลยี
พ.ศ. 544

**พุทธศักราช 544** ใกล้เคียงกับ ค.ศ. 1 เริ่มต้นวันแรกเป็นวันเสาร์ ตามปฏิทินจูเลียน

## เหตุการณ์

## วันเกิด

## วันถึงแก่กรรม
พ.ศ. 546

**พุทธศักราช 546** ใกล้เคียงกับ ค.ศ. 3

## เหตุการณ์

## วันเกิด
* พอลแห่งทาซัส - อัครสาวกของเจ็นไทล์ (ถึงแก่กรรม ค.ศ. 64-65)

## วันถึงแก่กรรม
ลิตเติลบอย

thumb|250px|แบบจำลองระเบิด'''ลิตเติลบอย'''หลังจากระเบิดจริงถูกนำไปทิ้งที่เมืองฮิโรชิมะ

**ลิตเติลบอย** () เป็นชื่อรหัสของระเบิดปรมาณู ที่ถูกนำไปทิ้งเหนือเมืองฮิโรชิมะ ของประเทศญี่ปุ่น เมื่อวันที่ 6 สิงหาคม พ.ศ. 2488 โดยเครื่องบิน B-29 Superfortress (เครื่องบินลำนี้มีชื่อ Enola Gay) ผู้ทำหน้าที่นักบินคือ พันโทพอล ทิบเบตส์ (Lt.Col.Paul Tibbets) แห่งกองกำลังอากาศในกองทัพบกสหรัฐอเมริกา (ภายหลังได้ยกฐานะขึ้นเป็นกองทัพอากาศ) นับเป็นระเบิดปรมาณูลูกแรก ที่ใช้ในการสงคราม ส่วนระเบิดปรมาณูลูกที่สอง ซึ่งมีชื่อว่า แฟตแมน นั้น ถูกนำไปทิ้งเหนือเมืองนางาซากิของญี่ปุ่นในอีก 3 วันต่อมา 

อาวุธนี้ได้รับการพัฒนาขึ้นในระหว่างจัดตั้งโครงการแมนฮัตตัน ในช่วงสงครามโลกครั้งที่ 2 และได้กำลังระเบิดมาจากธาตุยูเรเนียมที่ผ่านกระบวนการแยกไอโซโทปแล้ว (enriched uranium) การทิ้งระเบิดปรมาณูเหนือเมืองฮิโรชิมะ และนางาซากิของญี่ปุ่นนั้น ถือเป็นการระเบิดปรมาณูครั้งที่ 2 ในประวัติศาสตร์ (ครั้งแรก เป็นการทดลองเรียกว่า ทดลองทรีนิตี้ (Trinity test) ระเบิดลิตเติลบอย มีความยาว 3 เมตร เส้นผ่าศูนย์กลาง 71 เซนติเมตร และน้ำหนัก 4,000 กิโลกรัม บรรจุธาตุยูเรเนียมประมาณ 64 กิโลกรัม แต่ส่วนที่จะเกิดปฏิกิริยานิวเคลียร์ฟิซชันมีน้ำหนักเพียง 700 กรัมเท่านั้น

## การทิ้งระเบิดถล่มเมืองฮิโรชิม่า
[thumb|right|250px|เมฆรูปดอกเห็ดเหนือเมือง[ฮิโรชิมะหลังการทิ้งระเบิด "ลิตเติลบอย"]]

ระเบิดลิตเติลบอยนั้นถูกลำเลียงขึ้นเครื่องบิน B29 และบินขึ้นไปยังระดับความสูง 9,600 เมตร เหนือเมืองฮิโรชิมะ จากนั้นจึงปล่อยลงมา เมื่อเวลาประมาณ 8.15 น. (JST) การจุดชนวนระเบิดเกิดขึ้นที่ระดับความสูง 580 เมตร และด้วยแรงระเบิด 13 - 16 กิโลตัน ทำให้ระเบิดลูกนี้มีอานุภาพต่ำกว่า "แฟตแมน" ซึ่งถูกนำไปทิ้งเหนือเมืองนางาซากิ (21 - 23 กิโลตัน) เอกสารของทางการระบุว่าอานุภาพของระเบิดปรมาณูลูกนี้เทียบเท่ากับการระเบิดของระเบิดทีเอ็นที (TNT) ปริมาณราว 15 กิโลตัน นั่นคือ 
6.3&nbsp;×&nbsp;1013 จูล = 63&nbsp;TJ (เทอราจูล) 

อย่างไรก็ตาม ความเสียหายและจำนวนของเหยื่อระเบิดลูกนี้มีสูงกว่ามาก เพราะเมืองฮิโรชิมะนั้นอยู่บนที่ราบ ขณะที่จุดศูนย์กลางของเมืองนางาซากิอยู่ในหุบเขาขนาดเล็ก 

มีผู้คนประมาณ 70,000 คน เสียชีวิตอันเป็นผลจากการระเบิดโดยตรง และที่ได้รับบาดเจ็บอีกเป็นจำนวนใกล้เคียงกัน ขณะที่ผู้คนอีกจำนวนมากต้องเสียชีวิตในภายหลังจากการะเบิด อันเนื่องมาจากกัมมันตรังสี และมะเร็ง

สำหรับมารดาที่กำลังตั้งครรภ์นั้นก็ต้องสูญเสียทารกในครรภ์ไป หรือมิฉะนั้นก็ให้กำเนิดทารกที่พิการ เสื้อผ้าไหม้หมดจนเหลือแต่เนื้อตัวเปล่าเปลือย

ความสำเร็จของการทิ้งระเบิดครั้งนี้ได้ถูกรายงานข่าวกระจายออกไปอย่างกว้างขวางในสหรัฐอเมริกาท่ามกลางความอยากรู้ นักวิจารณ์จำนวนมากคาดว่าน่าจะเป็นจุดสิ้นสุดของสงครามก่อนที่มันจะยืดเยื้อและมีการบุกเกาะญี่ปุ่นอย่างนองเลือด

## อ้างอิง

หมวดหมู่:การทิ้งระเบิดปรมาณูที่ฮิโรชิมะและนางาซากิ
หมวดหมู่:อาวุธนิวเคลียร์
หมวดหมู่:ชื่อรหัส
พ.ศ. 551

**พุทธศักราช 551** ใกล้เคียงกับ คริสต์ศักราช 8 (ลบจำนวนปีจากปีพุทธศักราช 543 ปี)

## เหตุการณ์

## วันเกิด

## วันถึงแก่กรรม
พาสซีฟโซลาร์

**พาสซีฟโซลาร์** () เป็นการออกแบบที่มีเทคนิคและกลยุทธ์ของการใช้ประโยชน์จากพลังงานสุริยะ (solar power) แบบ พาสซีฟ เพื่อการควบคุมอุณหภูมิของอากาศที่ไหลเวียนในอาคารและน้ำที่ใช้ทั้งภายในและภายนอกอาคาร โดยมีรายละเอียดที่เกี่ยวข้องได้แก่ 

* บรรยากาศ (climate) 
* รูปร่างลักษณะของพื้นที่
* ส่วนประกอบทาง สถาปัตยกรรม
* ภูมิทัศน์ (landscape) 

โดยมีวัตถุประสงค์เพื่อเพิ่มความสุขสบาย ความมีประสิทธิภาพและน่าอยู่อาศัยของอาคาร  ในขณะที่ลดค่าใช้จ่ายในการดำเนินการและการบำรุงรักษา  รวมทั้งการใช้พลังงานในการควบคุมความร้อนและความเย็นก็ลดลงหรือความสามารถใช้พลังงานจากแหล่งอื่นทดแทน

## แหล่งข้อมูลอื่น
* Passive Solar in Ladakh 
* Describing the history of annualized solar 
* '''Building With Awareness''' - A how-to DVD video showing the design and construction of a passive solar home

หมวดหมู่:อาคาร
หมวดหมู่:วิศวกรรมอาคาร
หมวดหมู่:ความยั่งยืน
หมวดหมู่:การอนุรักษ์พลังงาน
พ.ศ. 556

**พุทธศักราช 556** ใกล้เคียงกับ ค.ศ. 13

## เหตุการณ์
การขึ้นครองราชย์ของจักรพรรดิไทบีเรียส หลังจากที่จักรพรรดิออกุสตุสสวรรคต ไทบีเรียสได้ขึ้นครองราชย์ต่อ

## วันเกิด

## วันถึงแก่กรรม
จักรพรรดิออกุสตุส ซึ่งเป็นจักรพรรดิองค์แรกของจักรวรรดิโรมัน
พ.ศ. 557

**พุทธศักราช 557** ใกล้เคียงกับ คริสต์ศักราช 14

## ผู้นำ
***[[จักรวรรดิโรมัน]]**: จักรพรรดิเอากุสตุส (พ.ศ. 557)
**จักรพรรดิติแบริอุส (พ.ศ. 557-พ.ศ. 580)

## เหตุการณ์

## วันเกิด

## วันถึงแก่กรรม

หมวดหมู่:พ.ศ. 557
พ.ศ. 560

**พุทธศักราช 560** ใกล้เคียงกับ ค.ศ. 17

## เหตุการณ์
### ตามสถานที่
#### จักรวรรดิโรมัน
* 26 พฤษภาคม – เจอร์มานิคัสกลับมายังโรมในฐานะวีรบุรุษผู้พิชิต เขาเฉลิมฉลองชัยชนะเหนือเครุสกี, ชัตติและชนเผ่าของเยอรมันทางตะวันตกของแม่น้ำเอ็ลเบอ
* จักรพรรดิติแบริอุสส่งเจอร์มานิคัสไปทางตะวันออกเพื่อนำทัพทำสงครามกับพาร์เธีย
* แคปพาโดเชีย (อานาโตเลีย) กลายเป็นมณฑลหนึ่งของโรมัน

#### แอฟริกา
* ตักฟารีนัส ชาวนูมีเดียที่หนีทหารจากกองทัพโรมัน เริ่มสงครามกองโจรต่อชาวโรมัน

#### ยูเดีย
* เฮโรด อันทิปาส พระราชโอรสในพระเจ้าเฮโรดมหาราช ทรงสร้างเมืองไทบีเรียสที่ริมฝั่งตะวันตกของทะเลกาลิลี เพื่ออุทิศแด่จักรพรรดิติแบริอุส

#### เอเชียน้อย
* แผ่นดินไหวในอานาโตเลียทำลายเมืองซาร์ดิส และสร้างคววามเสียหายแก่เมืองอื่น ๆ หลายแห่ง

## วันถึงแก่กรรม
* แอนทิออกคัสที่ 3 กษัตริย์แห่ง Commagene
* อาร์เคเลาส์ กษัตริย์แห่งแคปพาโดเชีย
* กาอิอุส ยูลิอุส ฮิกีนุส นักเขียนภาษาละตินชาวโรมัน
* ลิวี นักประวัติศาสตร์ชาวโรมัน
* ลูกิอุส วิปสตานุส กัลลุส วุฒิสมาชิกโรมัน
* โอวิด กวีชาวโรมัน (หรือ ค.ศ. 18)

## อ้างอิง
ขบวนการกิ๊ก

**ขบวนการกิ๊ก** () เป็นการ์ตูนญี่ปุ่น เรื่องและภาพโดย โมริชิเงะตีพิมพ์ในประเทศญี่ปุ่นโดยสำนักพิมพ์ อาคิตะโชเต็น ตั้งแต่ปี พ.ศ. 2545 ถึง พ.ศ. 2550 ในประเทศไทยจัดพิมพ์โดยสำนักพิมพ์วิบูลย์กิจ และยังมีภาพยนตร์การ์ตูนโทรทัศน์ (UHF) ฉายในประเทศญี่ปุ่นเมื่อเดือนมีนาคม พ.ศ. 2548

## เรื่องย่อ
ทานากะ เท็ตสึโร่ นักเรียน ม. ปลาย ที่ดวงจู๋ที่สุดในโลก ได้มาเข้าเรียนต่อม. ปลายที่โรงเรียนโกะโค ที่เพิ่งจะเปิดเป็นโรงเรียนสหศึกษาได้ไม่นาน หลังจากที่เมื่อก่อนเป็นโรงเรียนหญิงล้วน ทำให้เท็ตสึโร่ เป็นผู้ชายคนเดียวในโรงเรียน และแล้วความยุ่งเหยิงก็เกิดขึ้น เมื่อหอพักที่เขาพักมีแต่เด็กผู้หญิง 6 คนอยู่ร่วมกับเขา แถมพวกเธอไม่ใช่มนุษย์ธรรมดา แต่เป็นไซบอร์ก

### สมาคมโกะโค
สมาคมโกะโค เป็นสมาคมอันทรงเกียรติที่จัดตั้งในโรงเรียนโกะโค มีฮิงาชิ คามิซึโนะ เป็นประธานคนปัจจุบัน ผู้ที่จะเข้าร่วมกับสมาคม จะต้องผ่านการสำรวจชาติตระกูล ทรัพย์สมบัติ และการศึกษาแล้วเท่านั้น

### ขบวนการ Love Love Seven
ขบวนการ Love Love Seven มีสมาชิก 6 คนได้แก่ อาสึกะ ยาโยย, ซึคุโยมิ มิยาบิ, ซึซึกะ อาคิโอะ, โจโนะ โอโตเมะ, อิโนะ ไคฟูมิ,คาซามัตสิริ ซาคุยะ ไม่ทราบเหตุผลแน่ชัดว่าทำไมจึงใช้ชื่อ "7" ทั้งที่มีสมาชิกเพียง 6 คน ทั้ง 6 คนอาศัยอยู่ด้วยกันในหอพัก "อนโบะโระ" ร่วมกับ เท็ตสึโร่ และ คะโน โอะริเอะ ในอดีต ทั้ง 6 คนเคยประสบอุบัติเหตุที่เป็นอันตรายแก่ชีวิต หลังจากนั้นมีผู้เปลี่ยนให้ทั้งหมดกลายเป็นไซบอร์ก จึงทำให้มีชีวิตอยู่ต่อไป และมีความสามารถเหนือมนุษย์ แต่ด้วยเหตุใดจึงต้องมีผู้เปลี่ยนให้พวกเธอกลายเป็นไซบอร์กด้วย เหตุผลที่พวกเธอต้องมาร่วมมือกับเท็ตสึโร่ก็ยังไม่แน่ชัด คล้ายกับว่า คะโน โอะริเอะ จะรู้อะไรบางอย่าง

## ตัวละคร
* ทานากะ เท็ตสึโร่
* อาสึกะ ยาโยย
* ซึคุโยมิ มิยาบิ
* ซึซึกะ อาคิโอะ
* โจโนะ โอโตเมะ
* อิโนะ ไคฟูมิ
* คาซามัตสิริ ซาคุยะ
* ฮิงาชิ คามิซึโนะ

## รายชื่อตอน

## แหล่งข้อมูลอื่น
* เว็บไซต์อบ่างเป็นทางการของขบวนการกิ๊ก  

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:การ์ตูนญี่ปุ่นแนวฮาเร็ม
พีชคณิตซิกมา

ในทางคณิตศาสตร์ **พีชคณิตซิกมา** หรือ **ซิกมาแอลจีบรา** หรือ **ซิกมาฟิลด์** (สัญกรณ์ที่นิยมใช้: σ-algebra) ที่นิยามบนเซต *X* คือ สับเซตของพาวเวอร์เซตของ *X* ที่มีเซตว่างเป็นสมาชิก และมีคุณสมบัติปิดภายใต้ คอมพลีเมนต์ และการยูเนียนแบบนับได้ พีชคณิตซิกมาเป็นโครงสร้างทางคณิตศาสตร์ที่สำคัญที่ใช้มากในคณิตวิเคราะห์และทฤษฎีความน่าจะเป็น

## นิยามทางคณิตศาสตร์
กำหนด \Sigma \subseteq 2^X, เราจะกล่าวว่า \Sigma เป็นพีชคณิตซิกมาบน X ก็ต่อเมื่อ \Sigma มีคุณสมบัติต่อไปนี้

#  \varnothing \in \Sigma
# ถ้า E \in \Sigma แล้ว, E^c \in \Sigma ด้วย
# ถ้า E_1, E_2, E_3, ... \in \Sigma แล้ว \bigcup_{n=1}^\infty E_n \in \Sigma ด้วย

### หมายเหตุ
# การจะนิยามพีชคณิตซิกมา ต้องกำหนดเสมอว่านิยามบนเซตใด (เช่น X ในตัวอย่างข้างบน) มิฉะนั้นจะไม่มีความหมายในทางคณิตศาสตร์
# จากนิยามในข้อ 2 และ 3 เราจะได้ว่าพีชคณิตซิกมามีคุณสมบัติปิดภายใต้อินเตอร์เซกชันแบบนับได้ด้วย เนื่องจาก \bigcap_{n=1}^\infty E_n = (\bigcup_{n=1}^\infty E_n^c) ^c
# ในทฤษฎีเมเชอร์นั้น สมาชิกของ \Sigma ใด ๆ จะถูกเรียกว่า **เซตหาเมเชอร์ได้** และยังเรียกสัญกรณ์  (X,\Sigma)  ว่า **ปริภูมิหาเมเชอร์ได้** (โดย **ฟังก์ชันเมเชอร์** จะต้องนิยามบนปริภูมินี้ เพื่อนิยามเมเชอร์ในรูปแบบต่าง ๆ ในปริภูมิที่สามารถวัดได้นี้: ดู ทฤษฎีเมเชอร์)
# ในทางทฤษฎีความน่าจะเป็น มักจะนิยามปริภูมิที่สามารถหาเมเชอร์ได้ ด้วย  (\Omega,\mathfrak{F})  เนื่องจาก X มักจะใช้แทนตัวแปรสุ่ม และ \Sigma มักใช้แทนการหาอนุกรม นอกจากนี้ยังมักเรียกพีชคณิตซิกมา ว่า **ซิกมาฟิลด์** มี่ที่มาจาก ฟิลด์ของเซต และสัญกรณ์ σ (ซิกมา) ที่มักใช้แทนความหมายของการยูเนียนแบบนับได้

## ตัวอย่าง

# กำหนด X เป็นเซตใด ๆ เราจะได้ว่า \{X,\varnothing\}เป็นพีชคณิตซิกมาที่เล็กที่สุดบน X, และ 2^X เป็นพีชคณิตซิกมาที่ใหญ่ที่สุดบน X
# กำหนด \{\Sigma_\alpha\} ให้เป็นเซตของพีชคณิตซิกมาบน X เราจะได้ว่า \bigcap_{\alpha} \Sigma_\alpha  เป็นพีชคณิตซิกมาบน X ด้วย

# (แสดงการประยุกต์ใช้ตัวอย่าง 2.) กำหนดให้ \{ \Sigma_\alpha \} ให้เป็นเซตของพีชคณิตซิกมาทั้งหมดที่มีเซตเปิดเป็นสมาชิก และนิยามบน X ซึ่งเป็นปริภูมิทอพอโลยีใด ๆ เราจะเรียก \bigcap_{\alpha} \Sigma_\alpha  ว่า พีชคณิตซิกมาของโบเรล (Borel σ-algebra) ซึ่งเป็นหนึ่งในพีชคณิตซิกมาที่สำคัญและพบเจอบ่อยที่สุด สังเกตว่า พีชคณิตซิกมาของโบเรล นี้เป็นพีชคณิตซิกมาที่ **เล็กที่สุด** ที่มีเซตเปิดเป็นสมาชิก (เนื่องจากเกิดจากอินเตอร์เซกชันของพีชคณิตซิกมาทุกรูปแบบที่มีเซตเปิดเป็นสมาชิก) เรามักเรียก พีชคณิตซิกมาของโบเรล ว่า **พีชคณิตซิกมาที่สร้างจากเซตเปิด**
# ในปริภูมิยุคลิด \mathbb{R}^n อองรี เลอเบ็กได้กำหนดพีชคณิตซิกมาที่สำคัญมากเพื่อใช้ในเมเชอร์ ความยาว พื้นที่ ปริมาตร ฯลฯ ในทฤษฎีปริพันธ์ของเลอเบ็ก นั่นคือ พีชคณิตซิกมาของเลอเบ็ก โดยมี พีชคณิตซิกมาของโบเรล เป็นสับเซต สมาชิกในพีชคณิตซิกมาชนิดนี้เรียกว่า เซตที่สามารถวัดได้แบบเลอเบ็ก โดยในทฤษฎีปริพันธ์บนปริภูมิยุคลิด พีชคณิตซิกมานี้สำคัญมาก ถึงขนาดที่ว่านักคณิตศาสตร์หลายท่านใช้คำว่า **เซตที่สามารถวัดได้** แทน เซตที่สามารถวัดได้แบบเลอเบ็ก เลยทีเดียว

## ดูเพิ่ม
* ฟิลด์ของเซต
* ทฤษฎีเมเชอร์
* สัจพจน์ความน่าจะเป็น

หมวดหมู่:ทฤษฎีความน่าจะเป็น
หมวดหมู่:ทฤษฎีเมเชอร์
หมวดหมู่:ทฤษฎีเซต
หมวดหมู่:พีชคณิตแบบบูล
คลื่นนิ่ง

thumb|คลื่นนิ่ง
**คลื่นนิ่ง** เป็นคลื่นที่ไม่เคลื่อนที่ อาจเกิดจากตัวกลางเคลื่อนที่ไปในทิศทางตรงข้ามกับคลื่น หรือ เกิดจากการแทรกสอดของคลื่นสองลูก เคลื่อนที่ในทิศทางตรงข้ามกัน

## ตัวกลางเคลื่อนที่
ตัวอย่างของคลื่นนิ่งเกิดจากตัวกลางเคลื่อนที่ คือ สภาพอากาศที่ก่อให้เกิดคลื่นนิ่งในบรรยากาศในแถบเทือกเขา เรียกว่า คลื่นลี (lee) ซึ่งมีประโยชน์สำหรับการเล่นเครื่องร่อน (:en:gliding)

## คลื่นสวนทาง
ตัวอย่างของคลื่นนิ่งเกิดจากคลื่นสวนทาง เช่น คลื่นในสายส่งสัญญาณไฟฟ้า ซึ่งสัญญาณนั้นมีการซ้อนทับกับสัญญาณที่วิ่งสวนมา ส่งผลให้เกิดคลื่นรวมมีรูปร่างเป็น บัพ (คือ จุดที่สัญญาณรวมเท่ากับศูนย์) และ ปฏิบัพ (คือ จุดที่สัญญาณรวมมีการแกว่งมากที่สุด) สลับกันที่ตำแหน่งคงที่ คลื่นที่วิ่งสวนทางมานี้อาจเกิดจากการสะท้อนที่ปลายของสายส่ง เนื่องจากอิมพีแดนซ์ไม่พอดีกัน

หมวดหมู่:กลศาสตร์คลื่น
หมวดหมู่:คลื่น
มอดุลัสของยัง

**มอดุลัสของยัง** (Young's modulus) หรือ **มอดุลัสของสภาพยืดหยุ่น** (modulus of elasticity หรือ elastic modulus) เป็นค่าบอกระดับความแข็งเกร็ง (:en:stiffness) ของวัสดุ ค่ามอดุลัสของยังหาจาก ค่าลิมิตของอัตราการเปลี่ยนแปลงของ ความเค้น (stress) ต่อ ความเครียด (strain) ที่ค่าความเค้นน้อย  สามารถหาจากความชัน ของกราฟความสัมพันธ์ ความเค้น-ความเครียด (:en:stress-strain curve) ที่ได้จากการทดลองดึง (:en:tensile test) ค่ามอดุลัสของยัง ตั้งชื่อตาม ชาวอังกฤษ โทมัส ยัง ซึ่งเป็นทั้งนักฟิสิกส์ แพทย์ แพทย์นรีเวช  และผู้ที่ศึกษาวิชาเกี่ยวกับวัฒนธรรมและวัตถุโบราณของอียิปต์

## หน่วย
หน่วย SI ของมอดุลัสของสภาพยืดหยุ่น คือ ปาสกาล (pascal) ในกรณีของวัสดุทั่วไปที่มีค่านี้สูง จะใช้หน่วย เมกะปาสกาล (megapascal) และ จิกะปาสกาล (gigapascal)

นอกจากหน่วย SI แล้ว ค่ามอดุลัสของสภาพยืดหยุ่น ยังสามารถระบุในหน่วยอื่น เช่น ปอนด์ต่อตารางนิ้ว (psi-pounds per square inch)

## การใช้งาน
ค่ามอดุลัสของยัง นั้นมีประโยชน์ใช้ในการคำนวณพฤติกรรมในการรับแรงของวัสดุ ตัวอย่างเช่น สามารถใช้ในการคาดคะเน ความยืดของลวดในขณะรับแรงดึง หรือคำนวณระดับแรงดันที่กดลงบนแท่งวัสดุ แล้วทำให้แท่งวัสดุยวบหักลง ในการคำนวณจริงอาจมีค่าอื่น ๆ เกี่ยวข้องด้วย เช่น มอดุลัสของแรงเฉือน (shear modulus) อัตราส่วนของปัวซอง (:en:Poisson's ratio) โมดูลัสของแรงบีบอัด (bulk modulus) และ ความหนาแน่น

### ความเป็นเชิงเส้น และ ไม่เป็นเชิงเส้น
ในวัสดุหลายประเภท ค่ามอดุลัสของยัง นั้นมีค่าคงที่ ที่ระดับความยืดช่วงหนึ่ง วัสดุประเภทนี้จะเรียกว่า **เป็นวัสดุเชิงเส้น** และมีคุณสมบัติเป็นไปตาม กฎของฮุค (Hooke's law) ตัวอย่างของวัสดุเชิงเส้น คือ เหล็ก แก้ว และ เส้นใยคาร์บอน (carbon fiber) ส่วน ยาง (rubber) นั้นเป็น**วัสดุไม่เป็นเชิงเส้น**

### วัสดุแบบมีทิศทาง
โลหะหลายชนิด รวมทั้งเซรามิก และ วัสดุอื่น ๆ นั้นเป็นวัสดุ **[[ไอโซทรอปิก]]** คือ มีคุณสมบัติไม่ขึ้นกับทิศทาง

แต่ก็มีวัสดุบางประเภท โดยเฉพาะวัสดุผสม ที่มีโครงสร้างเป็นเส้นใย หรือ โครงสร้างในลักษณะเดียวกัน เป็นผลให้คุณสมบัติการรับแรงของวัสดุนั้นขึ้นกับทิศทาง คือ เป็นวัสดุ **[[แอนไอโซทรอปิก]]** (anisotropic) ตัวอย่างเช่น เส้นใยคาร์บอน นั้นจะมีความแข็งเกร็งมาก (ค่ามอดุลัสของยังสูง) หากรับแรงตามแนวเส้นใย (ในแนวขนานกับแนวเส้นใย) วัสดุอื่น ๆ ก็มี ไม้ และ คอนกรีตเสริมแรง

## การคำนวณ
มอดุลัสของสภาพยืดหยุ่น \,\lambda\, หาได้จากการหาร ค่าความเค้น ด้วย ค่าความเครียด

: \lambda = \frac{stress}{strain} = \frac{F/A}{x/l} = \frac{F l} {A x} 

โดย (ในหน่วย SI)

\,\lambda\, คือ ค่ามอดุลัสของสภาพยืดหยุ่น ในหน่วย ปาสกาล

\,F\, คือ แรง ในหน่วย นิวตัน

\,A\, คือ พื้นที่หน้าตัดรับแรง ในหน่วย ตารางเมตร

\,x\, คือ ส่วนที่ยืดออกของวัสดุ ในหน่วย เมตร

\,l\, คือ ความยาวปกติของวัสดุ ในหน่วยเมตร

### ความตึง
มอดุลัสของสภาพยืดหยุ่น ของวัสดุ สามารถใช้ในการคำนวณหาแรงตึง จากส่วนที่ยืดออกได้โดย

:T = \frac{\lambda A x}{l}

โดย

\,T\, คือ แรงตึง ในหน่วย นิวตัน

### พลังงานศักย์ของความยืดหยุ่น

พลังงานศักย์ของความยืดหยุ่น (:en:elastic potential energy) หาได้จากการอินทิเกรต แรงตึงเทียบกับตัวแปร \,x\, ได้พลังงานสะสม \,E\,

:E = \frac{\lambda A x^2}{2 l}

โดย 

\,E\, คือ พลังงานศักย์ของความยืดหยุ่น ในหน่วย จูล

หมวดหมู่:กลศาสตร์
หอคอยฮานอย

**หอคอยฮานอย** (, บางครั้งเรียกว่า **ปัญหาวิหารเบนาเรส** (The problem of Benares Temple), **หอพระพรหม** (Tower of Brahma) หรือ **หอคอยของลูว์กา** (Lucas' Tower) และบางครั้งเรียกสั้น ๆ ว่า **ปริศนาพีระมิด** (pyramid puzzle)) เป็นเกมคณิตศาสตร์หรือปริศนาที่มีเสาสามเสาและจานที่มีเส้นผ่านศูนย์กลางที่ต่างกันซึ่งเจาะรูปตรงกลาง โดยวิธีเล่นจะเริ่มด้วยการตั้งจานทั้งหมดที่ด้านหนึ่งเรียงลำดับตามขนาด โดยอันเล็กสุดอยู่ข้างบน ทำให้เป็นรูปร่างกรวย เป้าหมายของปริศนานี้คือย้ายจานทั้งหมดไปยังเสาอันสุดท้าย โดยต้องทำตามกฎนี้:

# ย้ายได้เพียงหนึ่งแผ่นเท่านั้น
# ย้ายแผ่นบนไปยังแผ่นอื่นที่มีขนาดใหญ่กว่าหรือบนเสาที่ว่าง
# ห้ามวางแผ่นที่ใหญ่อยู่ด้านบนแผ่นที่เล็ก

ในเกมที่มี 3 แผ่น สามารถทำได้ภายใน 7 ครั้ง จำนวนครั้งน้อยที่สุดที่เป็นไปได้สำหรับการย้ายจานบนหอคอยฮานอยคือ 2*n* − 1, โดย *n* คือจำนวนจาน

## ต้นกำเนิด
นักคณิตศาสตร์ชาวฝรั่งเศส เอดัวร์ ลูว์กา นำปริศนาหอคอยฮานอยเข้าสู่ตะวันตกใน ค.ศ. 1883 ทำให้มีตำนานมากมายเกี่ยวกับธรรมชาติอันเก่าแก่และลึกลับของปริศนาปรากฏขึ้นแทบจะทันที ซึ่งรวมตำนานหนึ่งเกี่ยวกับวิหารกาศีวิศวนาถในอินเดีย ซึ่งมีห้องขนาดใหญ่ที่มีเสาเก่าสามเสาอยู่ในนั้น กับจอนสีทอง 64 แผ่น ตามคำทำนายของพราหมณ์ว่า บรรดาพราหมณ์ได้ย้ายจานเหล่านั้นไปตามกฎที่ไม่เปลี่ยนแปลงของพระพรหมตั้งแต่นั้นมา ทำให้ปริศนานี้มีอีกชื่อว่า หอพระพรหม ตามตำนาน เมื่อมีการวางแผ่นสุดท้าย โลกก็จะถึงจุดจบ

ถ้าตำนานเป็นจริง และถ้าบรรดาพราหมณ์ย้ายแผ่นเหล่านี้ในอัตรา 1 แผ่นต่อวินาที โดยใช้จำนวนครั้งน้อยที่สุด จะต้องใช้เวลา 264&nbsp;−&nbsp;1 วินาที หรือเกือบ 585,000 ล้านปีจึงจะเสร็จ ซึ่งมากกว่าอายุจักรวาลในปัจจุบันประมาณ 42 เท่า

## วิธีแก้
ปริศนานี้สามารถเล่นด้วยจานกี่แผ่นก็ได้ ถึงแม้ว่าของเล่นส่วนใหญ่จะมีประมาณ 7 ถึง 9 แผ่น จำนวนครั้งน้อยที่สุดที่เป็นไปได้สำหรับการย้ายจานบนหอคอยฮานอยคือ  โดย *n* คือจำนวนจาน

## อ้างอิง

## แหล่งข้อมูลอื่น

* 

หมวดหมู่:ปริศนานันทนาการทางคณิตศาสตร์
หมวดหมู่:ปริศนากล
หมวดหมู่:เกมคณิตศาสตร์
เกมออนไลน์ผู้เล่นจำนวนมากแบบเล่นตามบทบาท

**เกมออนไลน์ผู้เล่นจำนวนมากแบบเล่นตามบทบาท** ( หรือ MMORPG) เป็นเกมอาร์พีจีที่ผู้เล่นหลายคนเข้ามาเล่นในเวลาเดียวกัน และเสมือนอยู่ในโลกเดียวกัน โดยผ่านระบบเครือข่ายคอมพิวเตอร์ขนาดใหญ่ และผู้เล่นแต่ละคนจะสวมบทบาทเป็นตัวละครตัวหนึ่งในโลกนั้น เช่นเกม World of Warcraft, Ragnorok Online, Mu Online เป็นต้น รวมถึงเกมที่อยู่ในสมาร์ทโฟน

## ลักษณะที่มีร่วมกัน
### แก่นเรื่อง
เกม MMORPG ที่เป็นที่นิยมส่วนใหญ่มีแก่นเรื่องที่เกี่ยวข้องกับวรรณกรรมแฟนตาซีแบบดั้งเดิม มักดำเนินเรื่องราวอยู่ในโลกสมมติของเรื่องที่อาจคล้ายคลึงกับ*ดันเจียนแอนด์ดรากอนส์* บางเกมมีการผสมผสานกับแนวเรื่องอื่น เช่น บันเทิงคดีวิทยาศาสตร์ ดาบและเวทมนตร์ หรืออาชญนิยาย บ้างก็ดึงแก่นเรื่องมาจากหนังสือการ์ตูนอเมริกัน เรื่องลึกลับเหนือธรรมชาติ และแนวเรื่องอื่น ๆ องค์ประกอบต่าง ๆ เหล่านี้มักดำเนินเรื่องไปผ่านการทำภารกิจตามเนื้อเรื่อง ซึ่งมักมีองค์ประกอบสำคัญร่วมกันได้แก่ เควสท์ มอนสเตอร์ และไอเทม
## อ้างอิง

เกมออนไลน์ผู้เล่นจำนวนมากแบบเล่นตามบทบาท
หมวดหมู่:ซอฟต์แวร์เชิงสังคม
หมวดหมู่:ประเภทของวิดีโอเกม
หมวดหมู่:คำศัพท์วิดีโอเกม
ไฟ

thumb|ไฟ|alt=|220x220px

**ไฟ** เป็นการออกซิเดชันของวัสดุอย่างรวดเร็วในกระบวนการเผาไหม้ชนิดคายความร้อนซึ่งปล่อยความร้อน แสงสว่าง และผลิตภัณฑ์มากมายจากปฏิกิริยา กระบวนการออกซิเดชันที่ช้ากว่านั้น เช่น การขึ้นสนิม หรือการย่อยอาหาร ไม่นับรวมในนิยามนี้

ไฟร้อนเนื่องจากการแปลงพันธะคู่อ่อนของโมเลกุลของออกซิเจน (O2) ไปเป็นพันธะที่แข็งแกร่งกว่าทำให้เกิดคนเป็นผลิตภัณฑ์เป็นคาร์บอนไดออกไซด์และน้ำ ปล่อยพลังงานออกมา (418 กิโลจูลต่อออกซิเจน 32 กรัม) พลังงานพันธะของเชื้อเพลิงมีส่วนเพียงเล็กน้อย ที่ปฏิกิริยาเผาไหม้ เปลวไฟจะเกิดขึ้น ณ จุดจุดหนึ่งที่เรียกว่า จุดเผาไหม้ (Ignition point) เปลวไฟ คือไฟในส่วนที่มองเห็นได้ เปลวไฟมีส่วนประกอบหลัก ๆ คือ คาร์บอนไดออกไซด์ ไอน้ำ ออกซิเจน และไนโตนเจน เมื่อไฟร้อนเพียงพอ แก๊สชนิดต่าง ๆ อาจเปลี่ยนเป็นไอออนและผลิตเป็นพลาสมาได้ สีและความแรงของไฟอาจแตกต่างกัน ขึ้นอยู่กับสสารที่ทำให้เกิดแสง และมลทินภายนอก

ไฟในรูปแบบที่พบมากที่สุดสามารถกลายเป็นมหาอัคคีภัยได้ ซึ่งเป็นทำให้เกิดอันตรายจากการเผาไหม้ ไฟเป็นกระบวนการที่สำคัญที่มีผลต่อระบบนิเวศรอบโลก ผลกระทบในด้านดีคือการกระตุ้นการเจริญเติบโตและบำรุงรักษาระบบนิเวศได้หลากหลาย

การควบคุมไฟเพื่อนำไปใช้ประโยชน์ถือได้ว่าเป็นความสำเร็จก้าวสำคัญหนึ่งในประวัติศาสตร์ของมวลมนุษยชาติ ตั้งแต่ การทำอาหาร การผลิตสิ่งของ การฆ่าเชื้อโรค การแปลงพลังงานเป็นงาน และการดับไฟที่ไม่พึงปรารถนา เป็นต้น

## อ้างอิง
จีจี้

**จีจี้** สามารถหมายถึง
* จีจี ฮาดีด - นางแบบชาวอเมริกัน
* จอมขวัญ ลีละพงศ์ประสุต - นักแสดงชาวไทย
* สุพิชชา ปรีดาเจริญ - นักร้อง, เน็ตไอดอล, นางแบบ และอินฟลูเอนเซอร์ชาวไทย
* จีจี้ (ดราก้อนบอล) - ตัวละครจากเรื่องดราก้อนบอล
* จีจี้ (ครอบครัวตึ๋งหนืด) - ตัวละครจากเรื่องครอบครัวตึ๋งหนืด
* จีจี้ (เอาชีวิตรอดซีรีส์) - ตัวละครจากเรื่องเอาชีวิตรอด

หมวดหมู่:หน้าแก้ความกำกวมชื่อสถานที่
หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:ชื่อบุคคลไทย
หมวดหมู่:ชื่อเล่น
หมวดหมู่:นามสกุล
ปริภูมิเมเชอร์ผลคูณ

**ปริภูมิเมเชอร์ผลคูณ** () ในทฤษฎีเมเชอร์ กำหนดปริภูมิเมเชอร์สองปริภูมิใด ๆ เราจะสามารถสร้างปริภูมิเมเชอร์ใหม่ขึ้นมาจากสองปริภูมิดังกล่าวได้เสมอ  และเราจะเรียกปริภูมิเมเชอร์ที่สร้างขึ้นมาใหม่นี้ว่า "ปริภูมิเมเชอร์ผลคูณ" (product measure space) การสร้างปริภูมิเมเชอร์ผลคูณจากสองปริภูมิตั้งต้นนั้น แท้จริงแล้วก็เสมือนการสร้างเซตใหม่จากสองเซตโดยใช้ผลคูณคาร์ทีเซียน หรือสร้างปริภูมิทอพอโลยีผลคูณจากสองปริภูมิทอพอโลยีนั่นเอง

## นิยามทางคณิตศาสตร์
กำหนด  (X_1, \Sigma_1, \mu_1)  และ   (X_2, \Sigma_2, \mu_2)  เป็นปริภูมิเมเชอร์. เรานิยามปริภูมิเมเชอร์ผลคูณ  (X_1 \times X_2, \Sigma_1 \times \Sigma_2, \mu_1 \times \mu_2)  ดังนี้
# X_1 \times X_2 คือ ผลคูณคาร์ทีเซียนของ X_1 และ X_2 
# *พีชคณิตซิกมาผลคูณ*: \Sigma_1 \times \Sigma_2 คือ พีชคณิตซิกมาที่เล็กที่สุดที่มี A_1 \times A_2 เป็นสมาชิก โดย A_1 \in \Sigma_1 และ A_2 \in \Sigma_2 
# *เมเชอร์ผลคูณ*:  \mu_1 \times \mu_2 นิยามโดย ให้เป็นเมเชอร์ที่มีคุณสมบัติ 
: (\mu_1 \times \mu_2) (B_1 \times B_2) = \mu_1 (B_1) \mu_2 (B_2)  เมื่อ
: B_1 \in \Sigma_1,\ B_2 \in \Sigma_2

โดยเมเชอร์ที่มีคุณสมบัตินี้ นิยามได้หลายแบบ แต่ถ้าเรากำหนดเงื่อนไขเพิ่มเติมว่า ปริภูมิตั้งต้นทั้งสอง เป็นชนิดซิกมาจำกัด เราจะได้ว่า \mu_1 \times \mu_2 มีเพียงรูปแบบเดียวและเท่ากับ

: (\mu_1 \times \mu_2) (E) = \int_{X_2} \mu_1 (E^y) \,d\mu_2 = \int_{X_1} \mu_2 (E_{x}) \,d\mu_1

สำหรับทุก ๆ เซตหาเมเชอร์ได้ *E* โดย  *E**x* = {*y*&isin;*X*2| (*x*,*y*) &isin;*E*}, และ *E**y* = {*x*&isin;*X*1| (*x*,*y*) &isin;*E*} และทั้งสองก็เป็นเซตที่สามารถวัดได้

หมวดหมู่:ทฤษฎีเมเชอร์
ทศวรรษ

**ทศวรรษ** () หมายถึงรอบ 10 ปี เป็นการอ้างถึงช่วง 10 ปีช่วงใดช่วงหนึ่ง ปกติแล้วจะใช้กับคริสต์ศักราช เช่น ช่วง ค.ศ. 1960–1969 เรียกว่า คริสต์ทศวรรษ 1960 และเป็นที่เข้าใจกันทั่วไปว่า เมื่อเอ่ยถึงทศวรรษย่อมหมายถึงทศวรรษของคริสต์ศักราช แต่จะใช้กับพุทธศักราชก็ได้ จะเรียกว่า "พุทธทศวรรษ"

## รากศัพท์
คำว่า *ทศวรรษ* ในภาษาไทยนั้นไม่ปรากฏชัดว่าเริ่มนิยมใช้กันเมื่อใด *ทศวรรษ* เป็นคำสันสกฤตเต็มรูป หมายความว่าเป็นศัพท์ที่มีอยู่แล้วในภาษาสันสกฤต *ทศวรฺษ* ซึ่งมีการใช้มานานแล้ว มิใช่คนไทยนำศัพท์สันสกฤตมาผูกขึ้นเอง *ทศ* แปลว่า 10 และ *วรรษ* แปลว่า ปี ดังนั้นความหมายตามตัวอักษรของ *ทศวรรษ* ในภาษาสันสกฤตแต่เดิมจึงหมายถึง *จำนวน 10 ปี* แต่มักจะนำมาใช้ในความหมายว่า *รอบสิบปี* พจนานุกรมฉบับราชบัณฑิตยสถานระบุคำอ่านว่า *ทด-สะ-วัด* โดยให้นิยามว่า รอบ 10 ปี และระบุที่มาว่ามาจาก decade

## อ้างอิง

## ดูเพิ่ม
* คริสต์ทศวรรษ
* พุทธทศวรรษ
* ปี
* ศตวรรษ (100 ปี)
* สหัสวรรษ (1000 ปี)

หมวดหมู่:หน่วยเวลา
หมวดหมู่:ทศวรรษ
เมเชอร์ภายนอก

**เมเชอร์ภายนอก** () เป็นฟังก์ชันที่สำคัญในทฤษฎีเมเชอร์ พัฒนาโดยการาเตโอโดรี ซึ่งเป็นนักคณิตศาสตร์ชาวกรีก การนิยามฟังก์ชันเมเชอร์ทางคณิตศาสตร์ในแรกเริ่มมีจุดประสงค์ดังนี้

# ฟังก์ชันเมเชอร์ สามารถนำไปวัดได้บนทุก สับเซตใน เส้นจำนวนจริง
# เมเชอร์ความยาวบนช่วงเปิด หรือปิด ควรจะมีค่าไม่ขัด ความยาวที่ใช้กันมานานแล้ว กล่าวคือ ความยาวของ [a,b] และ (a,b) เท่ากับ b-a
# ฟังก์ชันเมเชอร์ ควรมีคุณสมบัติ ไม่แปรผันต่อการเลื่อนไถล (translational invariance) ยกตัวอย่างเช่น ความยาวของช่วง [a,b] คือ b-a ถ้าเราเลื่อนช่วงนี้ออกไปเท่ากับ c เป็น [a+c, b+c] ความยาวก็ควรจะเป็น b-a เท่าเดิม
# ฟังก์ชันเมเชอร์ ควรจะมีคุณสมบัติ *สภาพการบวกเชิงนับได้* (countably additivity)
::  \mu^*\left (\bigcup_{j=1}^\infty A_j\right) \leq \sum_{j=1}^\infty \mu^* (A_j)  

อย่างไรก็ตามสามารถพิสูจน์ได้ว่า ไม่มีฟังก์ชันใด ที่จะมีคุณสมบัติครบทั้ง 4 ข้อดังกล่าวได้ จึงจำเป็นต้องผ่อนปรนบางเงื่อนไขออกไป (ดู วิตาลีเซต และ ปริทัศน์ของบานาค-ทาร์สกี) ฟังก์ชันเมเชอร์ที่เป็นมาตรฐานในปัจจุบันเกิดจากการผ่อนปรนเงื่อนไขในข้อที่หนึ่ง อย่างไรก็ตามการสร้าง *ฟังก์ชันเมเชอร์* มักสร้างจาก *เมเชอร์ภายนอก* ซึ่งเกิดจากการผ่อนปรนเงื่อนไขในข้อที่ 4 และนำไปต่อยอดกลายเป็น ฟังก์ชันเมเชอร์ตามที่ต้องการ โดยการต่อยอดสามารถทำได้เสมอ ซึ่งพิสูจน์ได้จากทฤษฎีบทของการาเตโอโดรี

## นิยามทางคณิตศาสตร์
เมเชอร์ภายนอกบนเซต X เป็นฟังก์ชันที่นิยามโดย \mu^*: 2^X \to [0,\infty] และมีคุณสมบัติ 3 ขัอดังต่อไปนี้

1. เซตว่างมีเมเชอร์ภายนอกเท่ากับ 0
::  \mu^* (\varnothing) = 0 
2. Monotonicity
::  A \subseteq B \Rightarrow \mu^* \leq \mu^* 
3. มีคุณสมบัติ *กึ่งสภาพการบวกเชิงนับได้* (sub-countable additivity) : กำหนดลำดับ {*A**j*} โดยทุก ๆ *A**j* เป็นสับเซตของ *X* (*หมายเหตุ*: ไม่มีเงื่อนไขของ การไม่มีส่วนร่วมแบบเป็นคู่ ๆ แต่อย่างใด)
::  \mu^*\left (\bigcup_{j=1}^\infty A_j\right) \leq \sum_{j=1}^\infty \mu^* (A_j)  

## อ้างอิง

* P. Halmos, *Measure theory*, D. van Nostrand and Co., 1950
* M. E. Munroe, *Introduction to Measure and Integration*, Addison Wesley, 1953

น
รูมิ คาซาฮาระ

**รูมิ คาซาฮาระ** () เป็นนักพากย์หญิงที่มีชื่อเสียงคนหนึ่งในประเทศญี่ปุ่น เธอเป็นเพื่อนที่เรียนจบมาจากโรงเรียนสอนนักพากย์ของอาโอนิโปรดักชัน รุ่นเดียวกับ เมงูมิ โองาตะ ผู้พากย์เสียงคุราม่า ในคนเก่งทะลุโลก และ ชิโฮะ นียามะ ผู้พากย์เสียงเซยะ โค ในเซเลอร์มูน เซเลอร์สตาร์ส

## ประวัติ
**วันเกิด :** 8 มีนาคม พ.ศ. 2513
**บ้านเกิด :** จังหวัดนีงาตะ ประเทศญี่ปุ่น 
**สังกัด :** อาโอนิโปรดักชัน 

## ผลงาน

### งานแอนิเมชัน
* ยอดมนุษย์อันปังแมน รับบทเป็น คาเรน
* ฟอร์จูนเควสต์ รับบทเป็น พาสเทล 
* มืออสูรล่าปีศาจ รับบทเป็น อินาบะ เคียวโกะ
* มาโฮโชโจะ พริตตี้ซามี่ รับบทเป็น อามาโนะ มิซาโอะ
*เซเลอร์มูน รับบทเป็น พูชิรอล
*เซเลอร์มูน คริสตัล รับบทเป็น เบลเช่/เบอร์เธียร์
* ราชันย์แห่งภูต รับบทเป็น คานาเอะ
* ทู ฮาร์ท รับบทเป็น มิยาอุจิ เรมี่
* เทลส์ ออฟ อีเทอร์เนีย ดิ แอนิเมชัน รับบทเป็น พลาเทียร์
* นักรบพลังเวทย์ ลูอี้ รับบทเป็น อิซาเบล
* ดิจิมอนครอสวอร์ส รับบทเป็น ไรลามอน

### งานเกม
* เอเบอร์รูจ รับบทเป็น เฮเลน เนเฟอร์ตี
* แองเจิลกราฟฟิตี้ รับบทเป็น โฮโจ ยาโยอิ
* โดคิวเซ รับบทเป็น นิชินะ คุรุมิ
* ดราก้อนไนท์ 4 รับบทเป็น เนเรด
* ร็อคแมน X ซีรีส์ รับบทเป็น แอเลีย
* สตาร์โอเชียน เซคันด์สตอรี่ รับบทเป็น จิซาโตะ, ฟีเลีย
* พาวเวอร์ดอลส์ 2 รับบทเป็น จูลี่ เลย์เบิร์ก
* เซนติเมนทัล กราฟฟิตี้ 2 รับบทเป็น คุโรคาวะ มาริ

## แหล่งข้อมูลอื่น
*  ประวัติส่วนตัวในเว็บต้นสังกัด (อาโอนิโปรดักชัน) 

หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดนีงาตะ